1. pielikums

Ministru kabineta

2017. gada 19. septembra

noteikumiem Nr. 563

**Bīstamās vielas un to kvalificējošie daudzumi**

1. Bīstamo vielu kvalificējošie daudzumi, kas noteikti šā pielikuma 1. tabulā, attiecas uz vielām, kas atbilst šajā tabulā norādītajām bīstamības kategorijām, kas noteiktas saskaņā ar Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (turpmāk – regula Nr. 1272/2008).
2. Ja bīstamā viela atbilst šā pielikuma [1.](http://likumi.lv/ta/id/280652-rupniecisko-avariju-riska-novertesanas-kartiba-un-riska-samazinasanas-pasakumi#piel1) tabulā norādītajai bīstamo vielu kategorijai un attiecīgā viela vai maisījums norādīts arī šā pielikuma 2. tabulā, piemēro 2. tabulā norādītos kvalificējošos daudzumus.
3. Bīstamās vielas un maisījumus klasificē saskaņā ar regulu Nr. [1272/2008](http://eur-lex.europa.eu/eli/reg/2008/1272/oj/?locale=LV).
4. Maisījums, kas satur bīstamās ķīmiskās vielas, ir bīstams, ja bīstamās ķīmiskās vielas koncentrācija tajā nav mazāka par regulā Nr. [1272/2008](http://eur-lex.europa.eu/eli/reg/2008/1272/oj/?locale=LV) noteikto koncentrāciju. Rīkojoties ar šo maisījumu, ievēro tādas pašas prasības, kā rīkojoties ar attiecīgo bīstamo ķīmisko vielu, ja regulā Nr. [1272/2008](http://eur-lex.europa.eu/eli/reg/2008/1272/oj/?locale=LV) šim maisījuma procentuālajam sastāvam nav norādīts cits bīstamības raksturojums.
5. Kvalificējošie daudzumi attiecas uz katru objektu.
6. Nosakot bīstamo vielu maksimālo daudzumu vai aprēķinot bīstamo vielu daudzuma kritēriju, ņem vērā tās bīstamās vielas, kas vienlaikus ir vai var būt objektā vai visās objekta iekārtās, kas atrodas vienā teritorijā, šādā daudzumā:

6.1. ir 2 % no attiecīgās vielas kvalificējošā daudzuma vai vairāk;

6.2. mazāk par 2 % no attiecīgās vielas kvalificējošā daudzuma, ja bīstamās vielas izvietojums objektā ir tāds, ka tā var būt par negadījuma vai avārijas ierosinātāju.

7. Bīstamo vielu daudzuma kritēriju aprēķina, izmantojot šādu formulu:

Q kopējais = q1/Q1 + q2/Q2 + q3/Q3 + ... + qn/Qn , kur

Q kopējais – bīstamo vielu daudzuma kritērijs;

qi (q1, q2, q3 .. qn) – maksimālais daudzums tonnās attiecīgajai šā pielikuma 2. tabulā norādītajai bīstamajai vielai vai bīstamo vielu grupai vai 1. tabulā norādītajai bīstamības kategorijai;

Qi (Q1, Q2, Q3 .. Qn) – attiecīgais šā pielikuma 1. vai 2. tabulā norādītais kvalificējošais daudzums tonnās bīstamajai vielai, bīstamo vielu grupai vai bīstamības kategorijai;

n – attiecīgā bīstamo vielu daudzuma kritērija aprēķinā iekļauto bīstamo vielu, bīstamo vielu grupu vai bīstamo vielu kategoriju skaits.

8.  Ja bīstamo vielu daudzuma kritērijs, kas aprēķināts, lietojot kvalificējošos daudzumus, ir lielāks par vienu vai vienāds ar to, objekts ir pieskaitāms pie C kategorijas paaugstinātas bīstamības objektiem.

9.  Bīstamo vielu daudzuma kritēriju izmanto, novērtējot vispārējo apdraudējumu, kas saistīts ar bīstamību veselībai, fizikālo bīstamību un bīstamību videi. Bīstamo vielu daudzuma kritēriju nosaka trīs reizes – atsevišķi novērtējot bīstamību veselībai, fizikālo bīstamību un bīstamību videi.

10.  Bīstamo vielu daudzuma kritēriju aprēķina kopā šādām bīstamām vielām, kuras ir vai var būt objektā vai visās objekta iekārtās, kas atrodas vienā teritorijā:

10.1.  šā pielikuma 1. tabulā norādītajām vielām un maisījumiem, kas saskaņā ar klasifikāciju ir 1., 2. un 3. kategorijas (ieelpojot) akūtas toksicitātes vai toksiska ietekme uz konkrētiem mērķorgāniem (turpmāk – STOT) 1. kategorijas STOT SE, kā arī bīstamām vielām, kas atbilst 1. tabulas H iedaļai (H1 līdz H3 ieraksts);

10.2. šā pielikuma 1. tabulā norādītajām vielām un maisījumiem, kas saskaņā ar klasifikāciju ir sprāgstvielas, uzliesmojošas gāzes, uzliesmojoši aerosoli, oksidējošas gāzes, uzliesmojoši šķidrumi, pašreaģējošās vielas un maisījumi, organiskie peroksīdi, pirofori šķidrumi un cietvielas, oksidējoši šķidrumi un cietvielas, kā arī vielām, kas atbilst šā pielikuma 1. tabulas P iedaļai (P1 līdz P8 ieraksts);

10.3. šā pielikuma 1. tabulā norādītajām vielām un maisījumiem, kas saskaņā ar klasifikāciju ir 1. kategorijas akūtas toksicitātes vai 1. vai 2. kategorijas hroniskas toksicitātes bīstamība ūdens videi, kā arī vielām, kas atbilst šā pielikuma 2. tabulas E iedaļai (E1 un E2 ieraksts).

11. Bīstamās vielas, uz kurām neattiecas regula Nr. [1272/2008](http://eur-lex.europa.eu/eli/reg/2008/1272/oj/?locale=LV), tai skaitā atkritumi, bet kas tomēr atrodas vai varētu atrasties objektā un kurām ir ekvivalentas vai līdzīgas bīstamās īpašības, kas varētu izraisīt rūpniecisko avāriju, tiek iedalītas analogā kategorijā vai pielīdzinātas konkrētai bīstamai vielai vai bīstamo vielu grupai, kas iekļauta šā pielikuma 1. tabulā.

12. Ja bīstamā viela, klasificējot pēc tās īpašībām, atbilst vairākām bīstamības kategorijām vai bīstamo vielu grupām, nosakot bīstamās vielas kvalificējošo daudzumu, izvēlas to kategoriju vai grupu, kurai kvalificējošie daudzumi ir skaitliski mazāki.

13. Lai noteiktu polihlordibenzofurānu un polihlordibenzodioksīnu maksimālos daudzumus, katrai polihlordibenzodioksīnu vai polihlordibenzo­furānu grupai lieto šādus starptautiskos toksiskā ekvivalenta koeficientus:

13.1.  2,3,7,8-THDD (2,3,7,8-tetrahlordibenzodioksīniem) – 1;

13.2.  1,2,3,7,8-PeCDD (1,2,3,7,8-pentahlordibenzodioksīniem) – 1;

13.3.  1,2,3,4,7,8-HxHDD (1,2,3,4,7,8-heksahlordibenzodioksīniem) – 0,1;

13.4.  1,2,3,6,7,8-HxHDD (1,2,3,6,7,8-heksahlordibenzodioksīniem) – 0,1;

13.5.  1,2,3,7,8,9-HxHDD (1,2,3,7,8,9-heksahlordibenzodioksīniem) – 0,1;

13.6.  1,2,3,4,6,7,8-HpHDD (1,2,3,4,6,7,8-heptahlordibenzodioksīniem) – 0,01;

13.7.  OHDD (oktahlordibenzodioksīniem) – 0,0003;

13.8.  2,3,7,8-THDF (2,3,7,8-tetrahlordibenzofurāniem) – 0,1;

13.9.  2,3,4,7,8-PeHDF (2,3,4,7,8-pentahlordibenzofurāniem) – 0,3;

13.10.  1,2,3,7,8-PeHDF (1,2,3,7,8-pentahlordibenzofurāniem) – 0,03;

13.11.  1,2,3,4,7,8-HxHDF (1,2,3,4,7,8-heksahlordibenzofurāniem) – 0,1;

13.12.  1,2,3,7,8,9-HxHDF (1,2,3,7,8,9-heksahlordibenzofurāniem) – 0,1;

13.13.  1,2,3,6,7,8-HxHDF (1,2,3,6,7,8-heksahlordibenzofurāniem) – 0,1;

13.14.  2,3,4,6,7,8-HxHDF (2,3,4,6,7,8-heksahlordibenzofurāniem) – 0,1;

13.15.  1,2,3,4,6,7,8-HpHDF (1,2,3,4,6,7,8-heptahlordibenzofurāniem) – 0,01;

13.16.  1,2,3,4,7,8,9-HpHDF (1,2,3,4,7,8,9-heptahlordibenzofurāniem) – 0,01;

13.17. OHDF (oktahlordibenzofurāniem) – 0,0003.

14. Maksimālo polihlordibenzofurānu un polihlordibenzodioksīnu daudzumu objektā iegūst, polihlordibenzofurānu vai polihlordibenzodioksīnu daudzumus reizinot ar šā pielikuma 13. punktā minētajiem koeficientiem un iegūtos rezultātus summējot.

1. tabula

**Bīstamo vielu kategorijas, pēc kurām objekts ir pieskaitāms**

**vietējas nozīmes paaugstinātas bīstamības objektam**

|  |  |
| --- | --- |
| **Bīstamības kategorijas saskaņā ar regulu Nr.**[**1272/2008**](http://eur-lex.europa.eu/eli/reg/2008/1272/oj/?locale=LV) | **Bīstamo vielu kvalificējošais daudzums (tonnās)** |
| **H iedaļa. Bīstamība veselībai** |
| H1 | Akūtā toksicitāte:1. kategorija, visi iedarbības ceļi | 1 |
| H2 | Akūtā toksicitāte:1) 2. kategorija, visi iedarbības ceļi;2) 3. kategorija, iedarbības ceļš ieelpojot1 | 5 |
| H3 | Toksiska ietekme uz konkrētiem mērķorgāniem (STOT) – vienreizēja iedarbība:STOT SE 1. kategorija | 5 |
| **P iedaļa. Fizikālā bīstamība** |
| P1a | Sprādzienbīstami materiāli2:1) nestabili sprādzienbīstami materiāli;2) sprādzienbīstami materiāli, kas iekļauti regulas Nr. [1272/2008](http://eur-lex.europa.eu/eli/reg/2008/1272/oj/?locale=LV) I pielikuma 2.1.2. daļas "Klasificēšanas kritēriji"norādītajai 1.1., 1.2., 1.3., 1.5. vai 1.6. apakšgrupai;3) vielas vai maisījumi, kas ir sprādzienbīstami saskaņā ar Komisijas 2008. gada 30. maija Regulu (EK) Nr. 440/2008 par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. [1907/2006](http://eur-lex.europa.eu/eli/reg/2006/1907/oj/?locale=LV), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) A.14 metodi3 un neietilpst organisko peroksīdu vai pašreaģējošu vielu un maisījumu kategorijā | 1 |
| P1b | Sprādzienbīstami materiāli2:sprāgstvielas, regulas Nr. 1272/2008 I pielikuma 2.1.2. daļas "Klasificēšanas kritēriji" 1.4. apakšgrupa4 | 5 |
| P2 | Uzliesmojošas gāzes:1. vai 2. kategorijas uzliesmojošas gāzes | 1 |
| P3a | Uzliesmojoši aerosoli5:1. vai 2. kategorijas uzliesmojoši aerosoli, kuru sastāvā ir 1. vai 2. kategorijas uzliesmojošas gāzes vai 1. kategorijas uzliesmojoši šķidrumi | 15 (neto) |
| P3b | Uzliesmojoši aerosoli5:1. vai 2. kategorijas uzliesmojoši aerosoli, kuru sastāvā nav 1. vai 2. kategorijas uzliesmojošas gāzes vai 1. kategorijas uzliesmojoši šķidrumi, un to var dokumentāri pierādīt | 500 (neto) |
| P4 | Oksidējošas gāzes:1. kategorijas oksidējošas gāzes | 5 |
| P5a | Uzliesmojoši šķidrumi:1) 1. kategorijas uzliesmojoši šķidrumi;2) 2. vai 3. kategorijas uzliesmojoši šķidrumi, kas uzglabāti temperatūrā, kas ir augstāka par to viršanas temperatūru;3) citi šķidrumi ar uzliesmošanas temperatūru ≤ 60 °C, ko uzglabā temperatūrā, kas ir augstāka par to viršanas temperatūru6 | 1 |
| P5b | Uzliesmojoši šķidrumi:1) 2. un 3. kategorijas uzliesmojoši šķidrumi, kuri īpašos apstākļos, piemēram, ja ir augsts spiediens vai augsta temperatūra, var izraisīt vai palielināt rūpniecisko avāriju risku;2) citi šķidrumi ar uzliesmošanas temperatūru ≤ 60 °C, kuri īpašos apstākļos, piemēram, ja ir augsts spiediens vai augsta temperatūra, var izraisīt vai palielināt rūpniecisko avāriju risku6 | 5 |
| P5c | Uzliesmojoši šķidrumi:2. un 3. kategorijas uzliesmojoši šķidrumi, uz kuriem neattiecas P5a un P5b kategorija | 500 |
| P6a | Pašreaģējošas vielas un maisījumi un organiskie peroksīdi:A vai B veida pašreaģējošas vielas un maisījumi vai A vai B veida organiskie peroksīdi | 1 |
| P6b | Pašreaģējošas vielas un maisījumi un organiskie peroksīdi:C, D, E vai F veida pašreaģējošas vielas un maisījumi vai C, D, E vai F veida organiskie peroksīdi | 5 |
| P7 | Pirofori šķidrumi un cietvielas:1) 1. kategorijas pirofori šķidrumi;2) 1. kategorijas piroforas cietvielas | 5 |
| P8 | Oksidējoši šķidrumi un cietvielas:1) 1., 2. vai 3. kategorijas oksidējoši šķidrumi;2) 1., 2. vai 3. kategorijas oksidējošas cietvielas | 5 |
| **E iedaļa. Bīstamība videi** |
| E1 | Ūdens videi bīstama viela:akūtas toksicitātes 1. kategorija vai hroniskas toksicitātes 1. kategorija | 10 |
| E2 | Ūdens videi bīstama viela:hroniskas toksicitātes 2. kategorija | 20 |
| **O iedaļa. Cita bīstamība** |
| O1 | Vielas vai maisījumi ar bīstamības apzīmējumu EUH014 | 10 |
| O2 | Vielas vai maisījumi, kas saskarē ar ūdeni izdala uzliesmojošas gāzes, 1. kategorija | 10 |
| O3 | Vielas vai maisījumi ar bīstamības apzīmējumu EUH029 | 5 |

Piezīmes.

1 Bīstamās vielas, kas iekļautas akūtas toksicitātes 3. kategorijā H301 (toksisks, ja norīts), pieskaita H2 akūtas toksicitātes kategorijai, ja tās nav iespējams klasificēt kā akūti toksiskas iedarbībā caur ādu vai ieelpojot, tādēļ ka trūkst nepieciešamo datu par toksiskumu ieelpojot vai toksiskumu iedarbībā caur ādu.

2 Sprādzienbīstamo materiālu kategorijā ir ietverti arī sprādzienbīstami izstrādājumi atbilstoši regulas Nr. 1272/2008 I pielikuma 2.1. sadaļai. Ja ir zināms sprādzienbīstamas vielas vai maisījuma daudzums šādā izstrādājumā, to ņem vērā. Ja nav zināms sprādzien­bīstamas vielas vai maisījuma daudzums šādā izstrādājumā, viss izstrādājums ir uzskatāms par sprādzienbīstamu izstrādājumu.

3 Vielu un maisījumu sprādzienbīstamības testēšana ir nepieciešama tikai tad, ja saskaņā ar Apvienoto Nāciju Organizācijas (ANO) Rekomendāciju par bīstamu kravu pārvadājumiem Testēšanas un kritēriju rokasgrāmatas (ANO Testēšanas un kritēriju rokasgrāmata) 6. papildinājuma III daļā norādītajām procedūrām tiek konstatēts, ka vielai vai maisījumam ir iespējamas sprādzienbīstamas īpašības.

4 Ja 1.4. apakšgrupas sprāgstvielas izpako vai iepako atkārtoti, uz tām attiecas ieraksts P1a, ja vien bīstamība nav norādīta atbilstoši 1.4. apakšgrupai, kā paredzēts regulā Nr. 1272/2008.

5 Uzliesmojošus aerosolus klasificē saskaņā ar normatīvajiem aktiem par būtiskām prasībām aerosola flakoniem un to marķēšanai un klasificēšanai. Šajā normatīvajā aktā minētie īpaši viegli uzliesmojoši un uzliesmojoši aerosoli atbilst attiecīgi regulas Nr. 1272/2008 1. vai 2. kategorijas uzliesmojošiem aerosoliem.

6 Saskaņā ar regulas Nr. 1272/2008 I pielikuma 2.6.4.5. punktu šķidrumi, kuru uzliesmošanas temperatūra ir augstāka par 35 °C, nav klasificējami 3. kategorijā, ja ir iegūti negatīvi rezultāti ilgstošas degšanas pārbaudē (Apvienoto Nāciju Organizācijas (ANO) Rekomendāciju par bīstamu kravu pārvadājumiem Testēšanas un kritēriju rokasgrāmatas III daļas 32. iedaļa, L.2). Šis nosacījums neattiecas uz paaugstinātas temperatūras vai augsta spiediena gadījumiem.

2. tabula

**Kvalificējošie daudzumi bīstamām vielām un bīstamo vielu grupām, pēc kuriem objekts ir pieskaitāms pie vietējas nozīmes paaugstinātas bīstamības objekta**

|  |  |  |
| --- | --- | --- |
| **Nr. p. k.** | **Bīstamās vielas un bīstamo vielu grupas** | **Bīstamo vielu kvalificējošais daudzums (tonnās)** |
|  | Amonija nitrātu saturošs kompleksais mēslojums, kas satur arī fosfātus vai kāliju, vai abus un kas var pašsadalīties1, ja tajā amonija nitrāta nodrošinātais slāpekļa saturs ir:1) no 15,75 masas %2 līdz 24,5 masas %3 no kompleksā mēslojuma, bet kopējais degošo vai organisko vielu saturs ir mazāks vai vienāds ar 0,4 % vai šis kompleksais mēslojums atbilst Eiropas Parlamenta un Padomes 2003. gada 13. oktobra Regulas (EK) Nr. [2003/2003](http://eur-lex.europa.eu/eli/reg/2003/2003/oj/?locale=LV) par mēslošanas līdzekļiem (turpmāk – regula Nr. [2003/2003](http://eur-lex.europa.eu/eli/reg/2003/2003/oj/?locale=LV)) III pielikuma 2. iedaļā noteiktajām prasībām;2) mazāks vai vienāds ar 15,75 masas %4 no kompleksā mēslojuma, bet degošo vielu saturs nav ierobežots | 500 |

|  |  |  |
| --- | --- | --- |
|  | Amonija nitrātu saturošs mēslojums, kas atbilst regulas Nr. [2003/2003](http://eur-lex.europa.eu/eli/reg/2003/2003/oj/?locale=LV) III pielikuma 2. iedaļā noteiktajām prasībām:1) tikai amonija nitrātu saturošs mēslojums;2) kompleksais amonija nitrāta mēslojums, kurā amonija nitrāta nodrošinātais slāpekļa daudzums ir:a) vairāk nekā 24,5 masas % no kompleksā amonija nitrāta mēslojuma, izņemot amonija nitrāta maisījumus ar dolomītiem, kaļķakmeni un/vai kalcija karbonātu, ar tīrības pakāpi vismaz 90 %;b) vairāk nekā 15,75 masas % no kompleksā amonija nitrāta mēslojuma, ja tas ir amonija nitrāta un amonija sulfāta maisījums;c) vairāk nekā 28 masas %5 no kompleksā amonija nitrāta mēslojuma, ja tas ir amonija nitrāta maisījums ar dolomītu, kaļķakmeni un/vai kalcija karbonātu, ar tīrības pakāpi vismaz 90 % | 100 |
|  | Amonija nitrāts un maisījumi, kas satur amonija nitrātu un kuros amonija nitrāta nodrošinātais slāpekļa saturs ir:1) no 24,5 masas % līdz 28 masas % no maisījuma un kas satur ne vairāk kā 0,4 % degošu vielu;2) vairāk nekā 28 masas % no maisījuma un kas satur ne vairāk kā 0,2 % degošu vielu;3) amonija nitrāta ūdens šķīdumi, kuros amonija nitrāta koncentrācija ir vairāk nekā 80 masas % no šī šķīduma | 50 |
|  | Kompleksais kālija nitrāta mēslojums mikrogranulu un granulu veidā un kam ir tāda pati bīstamības kategorija kā tīram kālija nitrātam | 500 |
|  | Kompleksais kālija nitrāta mēslojums kristāliskā veidā un kam ir tāda pati bīstamības kategorija kā tīram kālija nitrātam | 100 |
|  | Broms | 5 |
|  | Hlors | 1 |
|  | Etilēnimīns | 1 |
|  | Fluors | 1 |
|  | Formaldehīds (koncentrācija ≥ 90 %) | 1 |
|  | Ūdeņradis | 1 |
|  | Hlorūdeņradis (sašķidrināta gāze) | 5 |
|  | Svina alkilsavienojumi | 1 |
|  | 1. vai 2. kategorijas sašķidrinātas uzliesmojošās gāzes (tostarp sašķidrināta naftas gāze (sašķidrinātu ogļūdeņražu maisījums, kas iegūts naftas pārstrādes rezultātā)) un dabasgāze6 | 5 |
|  | Acetilēns | 1 |
|  | Etilēnoksīds | 1 |
|  | Propilēnoksīds | 1 |
|  | Metanols | 50 |
|  | 4,4′-metilēnbis(2-hloranilīns) un tā sāļi, pulverveidā | 0,01  |
|  | Metilizocianāts | 0,15  |
|  | Skābeklis | 20 |
|  | 2,4-toluoldiizocianāts2,6-toluoldiizocianāts | 1 |
|  | Karbonildihlorīds (fosgēns) | 0,1 |
|  | Sēra dihlorīds |  1 |
|  | Sēra trioksīds | 5 |
|  | Naftas produkti un alternatīvi degvielas veidi:a) benzīni un ligroīni;b) petrolejas (ieskaitot reaktīvo dzinēju degvielu);c) gāzeļļas (ieskaitot dīzeļdegvielu, šķidro krāšņu kurināmo un gāzeļļas maisījumus);d) mazuts un citas smagās degvieleļļas;e) alternatīvi degvielas veidi, kuri kalpo tiem pašiem nolūkiem un kuriem ir līdzīgas īpašības attiecībā uz uzliesmojamību un bīstamību videi kā šā punkta "a" līdz "d" apakšpunktā minētajām vielām | 70 |
|  | Bezūdens amonjaks | 5 |
|  | Bora trifluorīds | 1 |
|  | Ūdeņraža sulfīds | 1 |
|  | Piperidīns | 5 |
|  | Bis(2-dimetilaminoetil)(metil)amīns | 5 |
|  | 3-(2-etilheksiloksi)propilamīns | 5 |
|  | Nātrija hipohlorīta maisījumi7, kas klasificēti kā [1.](http://likumi.lv/ta/id/280652-rupniecisko-avariju-riska-novertesanas-kartiba-un-riska-samazinasanas-pasakumi#piel1) kategorijas akūti toksiski ūdens organismiem [H400] un satur mazāk nekā 5 % aktīvā hlora, un nav iekļauti citās šā pielikuma 1. tabulā minētajās bīstamības kategorijās | 20 |
|  | Propilamīns8 | 50 |
|  | Terc-butilakrilāts8 | 20 |
|  | 2-metilbut-3-butēnnitrils8 | 50 |
|  | 3,5-dimetil-1,3,5,2H-tetrahidrotiadiazīn-2-tions(dazomets)8 | 10 |
|  | Metilakrilāts8 | 50 |
|  | 3-metilpiridīns8 | 50 |
|  | 1-brom-3-hlorpropāns8 | 50 |

Piezīmes.

1 Amonija nitrātu saturošu mēslošanas līdzekļu vai kompleksā mēslojuma spēju pašsadalīties nosaka ar Apvienoto Nāciju Organizācijas (turpmāk – ANO) Notecējumu pārbaudi, kas aprakstīta ANO Rekomendāciju par bīstamu kravu pārvadājumiem Testēšanas un kritēriju rokasgrāmatas III daļas 38.2. sadaļā.

2 Slāpekļa saturs 15,75 % (masas procentos) atbilst 45 % amonija nitrāta no attiecīgā mēslošanas līdzekļa vai cita maisījuma.

3 Slāpekļa saturs 24,5 % (masas procentos) atbilst 70 % amonija nitrāta no attiecīgā mēslošanas līdzekļa vai cita maisījuma.

4 Slāpekļa saturs 15,75 % (masas procentos) atbilst 45 masas % amonija nitrāta no attiecīgā līdzekļa vai cita maisījuma.

5 Slāpekļa saturs 28 % (masas procentos) atbilst 80 masas % amonija nitrāta no attiecīgā līdzekļa vai cita maisījuma.

6 Šeit var iekļaut arī attīrītu biogāzi, ja tā apstrādāta saskaņā ar standartiem, kas tiek piemēroti attīrītas un uzlabotas biogāzes ieguvē, nodrošinot dabasgāzes kvalitātei līdzvērtīgu kvalitāti, tostarp līdzvērtīgu metāna saturu un ne vairāk kā 1 % skābekļa.

7 Ar nosacījumu, ka maisījums, kura sastāvā nav nātrija hipohlorīta, netiek klasificēts kā 1. kategorijas akūti toksisks ūdens organismiem [H400].

8 Ja bīstamā viela ir iekļauta P5a vai P5b kategorijā "Uzliesmojoši šķidrumi", piemēro mazāko kvalificējošo daudzumu.

Iekšlietu ministrs Rihards Kozlovskis